Ord & Bilde

Ord & Bilde var et faglig nettverk for forfattere, illustratører og formidlere som ønsket å fremme gode bildebøker i Norge. Nettverket ble etablert i november 1997 med blant andre forfatter Per Olav Kaldestad, bibliotekar Bente Bing Kleiva og daværende Grafill-leder Morten Berner.  Nettverket arrangerte blant annet seminarer og utstillinger, som bildebokutstillingen «Nordiske bildebøker krysser grenser» i 2005-2006.

Ord & Bilde-prisen ble tildelt personer og organisasjoner som har gjort et stort arbeid for bildeboka. Prisen har gått til blant andre forfatteren Tor Åge Bringsværd, tegnerne Thore Hansen og Harald Nordberg, forleggeren Guri Vesaas og Fredrikstad bibliotek (for deres galleri for bildebokillustrasjoner).

Nettverket er ikke lenger aktivt. Noe av arbeidet er planlagt videreført gjennom Norsk barnebokinstitutts, NBUs og Grafills samarbeidsprosjekt VisLitt.

Eksterne lenker
 Rapport om etableringen av Ord & Bilde 1998

Kategori:Norske barne- og ungdomslitteraturpriser
Kategori:Norske litteraturpriser
Kategori:Bokkunst
Kategori:Organisasjoner etablert i 1997